«Василей» фестиваль – тайö абу сöмын Кулöмдiн районлöн, но и ставнас Коми Республикалöн чужöмбаныс».

Та йылысь висьталiс талун Коми Республикаса Юралысь Вячеслав Гайзер Кулöмдiн районын «Василей» öнiя коми сьыланкывлöн республиканскöй фестиваль дырйи.

«Таво фестивальсö нуöдöны 18-ысь, но, збыльвылас, быттьöкö тайö традицияыс миян йöзлöн векся нин. И тайö – медся донатор. Петкöдлö сiйö оз сöмын Кулöмдiн районлысь, но и миян Коми Республикалысь чужöмбансö», - пасйис Вячеслав Гайзер.

Республикаса Юралысь сiдзжö козьналiс Кулöмдiнса культура керкалы югзьöдан оборудование ньöбöм вылö сертификат.